hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu zh hu en hu en hu ja hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Hamarosan kezdődik a negyedik Szlovén Filmnapok - Mozi, Film Online Magazin - MoziNéző
Írta: MoziNéző | 2019,szept,30 | Filmes események | 0 |
2019 október 10. és 12. között az immár negyedik Szlovén Filmnapokon a magyar közönség három díjnyertes, kortárs szlovén alkotást tekinthet meg. A hagyományoknak megfelelően a budapesti Toldi mozi ad otthont a rendezvénynek, melynek nyitófilmje az Y generáció nehézségeiről, útkereséséről őszintén beszélő Elég a lúzerségből című alkotás. A vetítés után a nézők találkozhatnak a film rendezőnőjével, Urša Menarttal. A Következmények tavaly elnyerte a Cinefest fődíját, a Játszom, létezem című alkotásban pedig a neves horvát színész, Goran Bogdan játssza az egyik főszerepet. Az eseményt a Szlovén Filmközpont, a BudapestFilm Zrt. és a Szlovén Köztársaság budapesti nagykövetsége együtt szervezi.
október 10-én 20.30-kor vetítik a budapesti Toldi moziban a negyedik Szlovén Filmnapok nyitófilmjét. Az Elég a lúzerségből című elsőfilmes alkotásban a 29 éves Špela néhány éve diplomázott, de még nem tudott elhelyezkedni. Pályakezdőként mindenhol önkéntesként szeretnék őt először kipróbálni. A legjobb barátnői évekkel ezelőtt Nyugatra költöztek és nem is akarnak visszatérni, Špela azonban makacsul kitart amellett, hogy itthon marad. Amikor a barátja is külföldön kap munkát, a lány lakás, munkahely és társaság nélkül marad. Kényszerűségből visszaköltözik hát a szüleihez, de szeretne végre önállóvá válni és felnőni, ahelyett hogy tovább nyújtaná a már úgyis tíz évnél hosszabb ideig tartó serdülőkorát. Az elsőfilmes szlovén rendezőnő számos díjat nyert alkotása őszintén beszél az Y generáció nehézségeiről, útkereséséről. A film a 21. Vesna Filmfesztiválon megkapta a Legjobb nagyjátékfilm, a Legjobb forgatókönyv, valamint a Legjobb női mellékszereplő díját is. A vetítés után a nézők találkozhatnak a film rendezőnőjével, Urša Menarttal.
Darko Štante Következmények című alkotásában Andrej folyamatosan lóg a suliból, erőszakos viselkedését pedig már a szülei sem tudják kezelni. Mikor a rendőrséggel is meggyűlik a baja, a helyzet odáig fajul, hogy nevelőotthonba kerül, ahol hamar bebizonyítja, hogy mire képes. A Žele vezette nehézfiúkhoz csapódik és azt hiszi, barátokra lelt, akik mellett biztonságban van és akik elfogadják. Ám egyre keményebb ügyekbe keveredik és egyre nehezebb döntéseket kell meghoznia. Mindeközben Andrej gondosan őrzi a titkát… A film a 21. Vesna Filmfesztiválon kiérdemelte a Legjobb rendező, a Legjobb szereplő és a Közönségdíjat is, valamint neki ítélték a 2018-as Jameson CineFest nagydíját, a 3000 eurós Zukor Adolf-díjat. (Ott Ok-okozat címen mutatták be a filmet.)
Végül Miroslav Mandić Játszom, létezem című munkájában mikor a fiatal színésznőnek tolvajt kell alakítania egy filmben, a valóságban is lopni kezd, kapcsolata az érte rajongó pincérsráccal pedig egyre ”filmszerűbbé” válik. Egy koldus szerepre való felkészülés során a színész hajléktalanszállókba jár, ahol miközben egyre jobban megismeri az ott élők életét, felébred benne a szabadság iránti vágy… A színész a tévés szappanoperában megszállottan követi a dívát, akibe szerepe szerint szerelmes, a nő azonban igyekszik meggyőzni arról, hogy a kamera előtti történéseknek semmi köze a magánéletükhöz. A film különlegessége, hogy játszik benne a két neves horvát művész, Goran Bogdan és Lana Barić.
Az eseményt a Szlovén Filmközpont, a BudapestFilm Zrt. és a Szlovén Köztársaság budapesti nagykövetsége együtt szervezi.
Előző Halálod appja (Countdown) 2019
Következő Érzékenyítőkampány és oktatási segédanyag a FOMO – Megosztod, és uralkodsz (16) kapcsán
II. Corvin Moziéjszaka (2013.08.24)
KILENC ÉJSZAKA FESZTIVÁLJA – NAVARATRI AZ URÁNIÁBAN
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Bevisz a barikádok mögé a Blokád hosszú előzetese
AVATAR: Még egy hétig látható, és ismét a legsikeresebb film Magyarországon!
Egy szép reggelen (Un beau matin) 2022
A művészet templomai: Napóleon 200 (2022)
Elegant Themes által tervezett | Powered by WordPress